Kuuba alustas olümpiateekonda võiduga kahes geimis
#000000
D-alagrupis oma avamängu pidanud Kuuba suutis olümpiadebüüdile nii loomuomasest närvilisusest kokkuvõttes võitu saada ning oma eeldatava paremuse (eestlanna on BWF-i edetabelis 51., peruulanna 88.) ikkagi maksma panna. 22 minuti kestnud avageimi algus oli Kuuba poolt vaadates heitlik, juhtima pääses ta vaid korra (3:2). Ikka kippusid tema tõrjed või ründelöögid piirist valele poole või võrku lõppema. Korraks sai Macias isegi nelja punktiga ette (9:5), kuid mingist murrangust oli asi õnneks siiski kaugel – Kuuba spurtis 6:1 ning oli intervalliks ees 11:10.
#000002
Tasavägine ja mõlemalt poolt vigaderohke mäng jätkus. Seisult 18:18 sooritatud rabak viis Kuba ette 19:18, seejärel lõi Macias palli piki piiri auti ning ehkki Peruu mängija palvel vaadati asi üle kotkasilmaga, jäi kohtuniku otsus jõusse. Esimene geimpall jäi tartlannal kasutamata, sest pärast pikka pallivahetust maandus pall võrgus Kristini väljakupoolel. Teisel geimipalli tõrjus aga vastane võrku ning kannatuste rada sai läbi – 21:19.
#000003